Medlenov chodníček
Komisia pre školstvo, kultúru, mládež a šport pri MÚ Gbely usporiadala v piatok 26. septembra  II. ročník bežeckých pretekov Medlenov chodníček. Súčasťou pretekov boli aj preteky detských kategórií, ktoré štartovali hodinu pred štartom dospelých kategórií.
Bežalo sa na trati dlhej 9800 metrov. Štartová listina čítala 51 mien a všetci pretekári aj prišli do cieľa. Od začiatku sa usadila na čele štvorica Matúš, Králik, Peter Portášik a Miškeřík. Prví dvaja sa postupne na čele osamostatnili a v záverečných kilometroch mal najviac síl domáci Ján Matúš, výborný atlét AC Rača, ktorý k bežeckému umeniu pričuchol u Rudolfa Roučku v AK Junior Holíč. Hoci jeho špecialitou sú trate na 800 a 1500 metrov, ani v tomto štartovom poli sa nestratil a bezpečne vyhral pred E. Králikom.  Vo veteránskych kategóriách vyhrali už tradične Peter Portášik, Jozef Chrenka a Jiří Kaňa, všetci z Grafobalu Skalica, medzi ženami ich kolegyňa Erika Farkašová.
Neskorý začiatok pretekov (štart bol o 17. hod.) zapríčinil slabú účasť v mládežníckych kategóriách, keď sa na štart postavili iba traja pretekári, z toho dvaja boli z Borského Mikuláša. Vyhral Kopúnek pred Kocákom, u dievčat Zavilínska. Na slávnostnom vyhlásení výsledkov pretekov odovzdával ceny najlepším primátor Mesta Gbely Jozef Hazlinger spoločne s riaditeľom preteku Ferdinandom Kocákom. Všetci prítomní vyslovili presvedčenie, že o rok sa v Gbeloch zídeme vo väčšom počte, zvlášť keď sa pripravujú ďalšie, progresívnenjšie zmeny v Grand prix.
Grand prix Záhoria má za sebou rovnú desiatku pretekov. Záverečné jedenáste podujatie bude v Malackách, kde sa 15. novembra pobeží Malacká desiatka a tam bude aj vyhlásenie celkových výsledkov 3. ročníka Grand prix Záhoria.

Výsledky
Muži do 40 rokov
1. Ján Matúš, Gbely, 33: 50 min., 
2. Eduard Králik, Grafobal Skalica, 34:33,
3. Jiří Škrobák, Hodonín, 35:46, 
4. Roman Trnka, INA Skalica, 35:49, 
5. Tomáš Palkovič, Junior Holíč, 36:53, 
6. Andrej Končitík, Junior Holíč, 37:36, 
7. Martin Stoličný, REDE Bratislava, 41:18, 
8. Vít Polášek, Hodonín, 41:18, 
9. Mojmír Šlachta, Gbely, 41:19, 
10. Miroslav Držík, Skalica, 42:02, 
11. Martin Kollár, Gbely, 44:00, 
12. Ondrej Macejka, Gbely, 47:17. 

Muži nad 40 rokov
1. Peter Portášik, Grafobal Skalica, 35:18,
2. Ján Miškeřík, Lipov (ČR), 35:21, 
3. Jaroslav Hutyra, Grafobal Skalica, 35:33,
4. Ivan Čulen, Grafobal Skalica, 38:56, 
5. Pavol Palkovič, Junior Holíč, 39:05, 
6. Ján Ujhelyi, TJ Unín, 39:57, 
7. Vladimír Kudláč, Radošovce, 41:55,
8. Blažej Chocholáček, Junior Holíč, 42:51, 
9. Zdeněk Janovský, Strání (ČR), 47:19.

Muži nad 50 rokov
1. Jozef Chrenka, Grafobal Skalica, 35:53,
2. Ján Lukáč, Senica, 37:13, 
3. Miroslav Mikula, Radošovce, 37:16, 
4. Miloš Slivka, Kyjov (ČR), 38:04, 
5. Jaroslav Topor, Junior Holíč, 39:00, 
6. Eduard Baumgartner, Radošovce, 40:30, 
7. Ferdinand Kocák, Junior Holíč, 42:26, 
8. Bohuš Duda, Brezová, 42:49, 
9. Vladimír Novák, Morav. N. Ves (ČR), 43:12, 
10. Dušan Kožíšek, Grafobal Skalica, 43:43, 
11. Jozef Krčmár, BBS Bratislava, 45:10, 
12. Pavol Polesňák, Gbelskí strýci, 46:00, 
13. Ján Varmuža, Brezová, 46:32, 
14. Ján Pavlík, Grafobal Skalica, 47:32, 
15. Jaroslav Sládek, BBS Bratislava, 48:44, 
16. František Foretník, Krumvíř (ČR), 48:48, 
17. Jozef Hodáň, TJ Prietrž, 50:07, 
18. Vojtech Planka, BK VP Malacky, 50:40, 
19. Ján Fusík, BBS Bratislava, 54:05.

Muži nad 60 rokov
1. Jiří Kaňa, Grafobal Skalica, 40:01, 
2. Adam Remiš, CVČ Trnava, 42:59, 
3. Miroslav Hajossy, Koválov, 43:16, 
4. Michal Janota, Grafobal Skalica, 43:32, 
5. Ondrej Tirpák, Junior Holíč, 45:42, 
6. Jozef Sedláček, Jogging Trnava, 49:17, 
7. Alexander Kollár, Gbelskí strýci, 54:48.

Ženy do 35 rokov
1. Erika Farkašová, Grafobal Skalica, 40:53, 
2. Andrea Dermeková, Nafta Gbely, 45:49, 

Ženy nad 35 rokov
1. Zuzana Stoličná, REDE Bratislava, 44:33, 
2. Mária Krčmárová, BBS Bratislava, 49:56, 
3. Anna Portášiková, Grafobal Skalica, 50:40, 
4. Janka Dermeková, Nafta Gbely, 1:01:18.
JOZEF KOMORNÝ